Gifty Twum-Ampofo

Gifty Twum-Ampofo (wɔwoo no Ayɛwohomummɔ 11, 1967) yɛ Ghana amammuifoɔ na ɔyɛ New Patriotic Party no Mmarahyɛbadwa no muni. Mprempren ɔyɛ Mmarahyɛbadwa no muni ma Abuakwa Atifi mantam a ɛwɔ Ghana Apuei Fam. Ampofo yɛ ɔmanpanyin abadiakyiri a ɔhwɛ Bɔbeasu, Mmofra ne Asetra mu Ahobammɔ so wɔ Ghana.

 Mfitiaseɛ asetena ne nwomasua 
Wɔwoo Gifty Twum-Ampofo wɔ Ayɛwohomummɔ 11, 1967, wɔ Kukurantumi wɔ Ghana Apuei Mantam mu. Na ɔwɔ ne BSc. wɔ Abɔde a Nkwa Wom Ho Adesua mu wɔ Ogua Sukuupɔn mu wɔ afe 1997 mu. Ɔsan nyaa ne MBA wɔ Strategic Management mu wɔ afe 2018 mu.Ɔsan nso nyaa ne BSc wɔ Ghana Suapɔn mu.

 Adwuma 
Ampofo yɛɛ Nyansahu kyerɛkyerɛfoɔ wɔ Akosombo International School ansa na ɔrebɛyɛ Mmarahyɛbadwa no muni.Na ɔsan yɛ Nyansahu Dwumadibea Panyin ne Sɔhwɛ Panyin wɔ Volta Asubɔnten Aban no mu. Mprempren ɔyɛ Ɔmanpanyin Abadiakyiri a ɔhwɛ Nhomasua so a ɔhwɛ Mfiridwuma ne Adwumayɛ Nhomasua Ntetee so.

 Amanyɔsɛm 
Wɔ Ɔbenem 2016 mu no, ɔsii akan na ɔdii nkonim wɔ NPP mmarahyɛbadwa primaries mu maa Abuakwa North Constituency wɔ Eastern Region of Ghana wɔ Joseph Boakye Danquah-Adu wuo akyi. Akyiri yi odii nkonim wɔ Abuakwa North Abatoɔ Mpɛsua by-elections no mu a na abatow 10,033 na ɛyɛɛ abatow a wɔtow no nyinaa mu 89.60% bere a Ghana Freedom Party mmarahyɛ baguani Samuel Frimpong nyaa abatow 263 a ɛyɛɛ abatow nyinaa mu 2.35% na United People’s Party mmarahyɛ bagua kandifo Isaac Kwarteng nyaa abatow no nyinaa Abatoɔ 901 na ɛyɛɛ 8.05% wɔ abatoɔ a wɔtoeɛ nyinaa mu.

 2016 abatoɔ 
Wɔ afe 2016 Ghana amansan abatoɔ mu no, ɔdii nkonim wɔ Abuakwa North Abatoɔ Mpɛsua mmarahyɛbadwa atenaeɛ no mu a ɔnyaa abatoɔ 17,838 a ɛyɛɛ abatoɔ a wɔtoeɛ nyinaa mu 59.23% berɛ a na ɔyɛ NDC mmarahyɛbadwani kandifoɔ Victor Emmanuel Smith nyaa abatoɔ 11,754 a ɛyɛɛ 39.03% wɔ abatoɔ a wɔtoeɛ nyinaa mu na Independent candidate bi Adjei Danquah Patrick nyaa abatoɔ 524 a ɛyɛɛ 1.74% wɔ abatoɔ a wɔtoeɛ nyinaa mu.

 2020 abatoɔ 
Wɔ afe 2020 Ghana amansan abatoɔ mu no, ɔsan dii nkonim wɔ Abuakwa North Constituency mmarahyɛ bagua no mu de abatow 17,653 na ɛyɛɛ abatow a wɔtow no nyinaa mu 53.2% bere a NDC mmarahyɛ bagua no muni Charles Yeboah Darko nyaa abatow 15,551 a ɛyɛɛ abatow a wɔtow no nyinaa mu 46.8%.[15][16]

 Boayikuw 
Ɔyɛ ɔyɛ Ɔmanfoɔ Akontaabuo Boayikuo no muni na ɔsan yɛ Amannɔne Nsɛm Boayikuo no mu ni.

 N'asetena 
Ɔyɛ okunafoɔ a ɔwɔ mma mmiɛnsa. Ɔyɛ Kristoni na ɔsom sɛ Methodist.

 Adɔyɛ 
Wɔ Ɔpɛnimma 2022 mu no, ɔde nnuan maa nnipa bɛboro 35,000 wɔ ne mansin mu.

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021